**E L Ő T E R J E S Z T É S**

**Újhartyán Város Önkormányzata Képviselő-testületének**

**2026. február 19 -i ülésére**

**13. napirend.**

**Tárgy: Monori utca felújításával kapcsolatos döntések**

**Előterjesztő: Surman Csaba polgármester**

**Előkészítő:**  **Göndörné Frajka Gabriella jegyző**

**Szavazás módja:** határozat hozatal, egyszerű többség

**Tisztelt Képviselő Testület!**

Újhartyán Város Önkormányzata pályázatot nyújtott be és nyert a TOP-PLUSZ 1.2.3-21-PT1-2025-00147 pályázati rendszerben a Monori út felújítására a Fő utca szakaszától az Epres utca szakaszáig, annak kiszélesítésére, járda felújításra és csapadékvíz rendszer felújítására.

A projekt megvalósításának tervezett kezdete: 2026. április 1.

A projekt megvalósítás tervezett fizikai befejezése: 2026. november 15.

A projekt fő tevékenységei:

Újhartyán Város Önkormányzata a belterületi, mintegy 318 méter hosszú Monori utca teljes körű korszerűsítését valósítja meg. A Monori utca kiemelt jelentőségű: egyrészt a városközpontból indul, másrészt az ipari parkba közlekedő munkavállalók fő útvonala. A fejlesztés célja a közlekedésbiztonság növelése, a gyalogos- és kerékpáros közlekedés feltételeinek javítása, a fenntartható közlekedési módok támogatása, valamint a csapadékvíz-elvezetés rendezése. Az utca a városközpontból, a Fő utcától indul, és félúton keresztezi az Epres utca, amely a település legfontosabb közintézményei – bölcsőde, általános iskola – felé vezet. A Monori utca ezen túlmenően az ipari parkba közlekedő munkavállalók egyik fő útvonala, ezért forgalmi terhelése jelentős. Az utca emellett közvetlen kapcsolatot biztosít a Fő utcán elhelyezkedő buszmegállókkal, amelyek a település közösségi közlekedésének kulcsfontosságú csomópontjai. A burkolat jelenlegi szélessége 3,9–4,0 méter, amely a kétirányú forgalom biztonságos lebonyolítására alkalmatlan. Az útpálya állapota leromlott: felülete nyomvályúsodott, kátyús, a teherbírása nem megfelelő. A gyalogjárda nem minden szakaszon épült ki, ahol kiépített, ott is repedezett, egyenetlen és több helyen régi betonlapos burkolatból áll, amely a gyalogos közlekedés számára kényelmetlen és balesetveszélyes. Az árkos csapadékvíz-elvezetés a burkolat mellett több szakaszon elavult és funkcióját nem teljes körűen látja el, víznyelők elhelyezése nem mindenhol biztosított. Az útpálya és a csapadékvízelvezető árkok közötti padkasáv homokos kaviccsal fedett, többnyire gyomos, részben cserjés és fás beültetésű. Az utca közműellátottsága teljes körű: az ivóvíz-, gáz- és szennyvízvezetékek a burkolat alatt, míg a villamosenergia- és hírközlési vezetékek jellemzően felszíni oszlopokon haladnak. Ezeket valószínűleg ki kel váltani.

Projekthez kapcsolódó, kötelezően ellátandó feladatok:

* kiviteli terv készítése
* közbeszerző kiválasztása
* műszakiellenőr
* projektmenedzser
* nyilvánosság biztosítása.

A fenti feladatok ellátására 3 ajánlatos beszerzések, melyre megkértük az ajánlatokat, amire az alábbiakat kaptuk:

1. **Kiviteli terv készítése:**

Ajánlatra felszólítottuk:

* Brabanti József Ev.
* Ép-Kert Mérnökiroda Kft
* Tumpek Levente Ev.

Ajánlatot adott:

- Brabanti József Ev.: Bruttó 2.950.000.-Ft

- Tumpek Levente Ev.: Bruttó 3.180.000.-Ft

Kérem a Képviselő-testületet, hogy a TOP-PLUSZ 1.2.3-21-PT1-2025-00147 pályázathoz tartozó kiviteli terv elkészítésével bízza meg a legolcsóbb árat adó: Brabanti József Ev-t.

1. **Közbeszerző kiválasztása:**

Ajánlatra felszólítottuk:

* Épinber Kft
* Köz-Pálya Kft
* Deák ügyvédi iroda

Ajánlatot adott:

- Épinber Kft: Bruttó 1.270.000.-Ft

- Köz-Pálya Kft: Bruttó 1.000.000.-Ft

- Deák ügyvédi iroda: Bruttó 1.206.500.-Ft

Kérem a Képviselő-testületet, hogy a TOP-PLUSZ 1.2.3-21-PT1-2025-00147 pályázathoz tartozó teljeskörű közbeszerzési eljárás lebonyolításával bízza meg a legolcsóbb árat adó: Köz-Pálya Kft-t.

1. **Műszaki ellenőr kiválasztása:**

Ajánlatra felszólítottuk:

* Heli & Heli Conzulting Kft
* Fefterv Kft.
* Planex-x Kft.

Ajánlatot tett:

* Heli & Heli Conzulting Kft: Bruttó 2.540.000.-Ft

Kérem a Képviselő-testületet, hogy a TOP-PLUSZ 1.2.3-21-PT1-2025-00147 pályázathoz tartozó teljeskörű műszaki ellenőri feladatok lebonyolításával bízza meg a legolcsóbb árat adó: Heli & Heli Conzulting Kft-t.

1. **Projektmenedzsmenti feladatok ellátása:**

Ajánlatra felszólítottuk:

* UTÜ-OKIP Kft
* Kakucsi Községfejlesztési Kft
* Inárcsi Közszolgáltató Nonprofit Kft

Ajánlatot tett:

* UTÜ-OIKP Kft: Bruttó 2.667.000.-Ft

Kérem a Képviselő-testületet, hogy a TOP-PLUSZ 1.2.3-21-PT1-2025-00147 pályázathoz tartozó teljeskörű projektmenedzseri feladatok lebonyolításával bízza meg a legolcsóbb árat adó: UTÜ-OIKP Kft-t.

1. **Nyilvánosság biztosítás feladatok ellátása:**

Ajánlatra felszólítottuk:

* Keselyhegyi Manufaktúra Kft
* Capillar Bt
* Tölma\_Média Kft

Ajánlatot tett:

- Keselyhegyi Manufaktúra Kft: Bruttó 385.000.-Ft

- Tölma\_Média Kft: Bruttó 335.000.-Ft

Kérem a Képviselő-testületet, hogy a TOP-PLUSZ 1.2.3-21-PT1-2025-00147 pályázathoz tartozó teljeskörű nyilvánosságbiztosítási feladatok lebonyolításával bízza meg a legolcsóbb árat adó: Tölma-Média Kft-t.

Kérem a Tisztelt Képviselő-testületet, hogy a TOP-PLUSZ 1.2.3-21-PT1-2025-00147 pályázat szerint rendelje el a közbeszerzési eljárás lefolytatását

Nem a pályázat részét képezi, de szervesen kapcsolódik a Monori út felújításához a Monori út-Fő út csomópont átalakítása. Ennek az átépítésére terveket kell készíttetünk, és a Magyar Közúttal engedélyeztettni.

Ajánlatra felszólítottuk:

- Brabanti József Ev.

- Ép-Kert Mérnökiroda Kft

- Tumpek Levente Ev.

Ajánlatot adott:

- Brabanti József Ev.: Bruttó 2.540.000.-Ft

- Tumpek Levente Ev.: Bruttó 2.860.000.-Ft

Kérem a Képviselő-testületet, hogy a Csomópont kiviteli terv elkészítésével bízza meg a legolcsóbb árat adó: Brabanti József Ev-t.