

Újhartyáni Értéktár Bizottság

Szervezeti és Működési Szabályzata

Az Értéktár Bizottság Működési Szabályzatát

Újhartyán Város képviselő Testülete a

417/2025.sz. határozatával módosította

I.

ÁLTALÁNOS RENDELKEZÉSEK

1. A bizottság hivatalos megnevezése: Újhartyáni Értéktár Bizottság
2. A bizottság székhelye: 2367 Újhartyán, Hősök tere 5-7.
3. A bizottság létszáma: 3 fő
4. A bizottság tagjainak névsorát az SZMSZ 1. számú melléklete tartalmazza

II.

A BIZOTTSÁG FELADATAI ÉS HATÁSKÖRE

A bizottság feladat és hatáskörét a magyar nemzeti értékek és hungarikumokról szóló 2012. évi XXX. tv. valamint a magyar nemzeti értékek és hungarikumok gondozásáról szóló 114/2013. (IV.16.) Korm. rendelet tartalmazza.

III.

A BIZOTTSÁG MŰKÖDÉSE

1. A bizottság a tevékenységét a magyar nemzeti értékek és hungarikumokról szóló 2012. évi XXX. törvény, valamint a magyar nemzeti értékek és hungarikumok gondozásáról szóló 114/2013. (IV.16.) Korm. rendelet, és az e szabályzatban foglaltak szerint végzi
2. A bizottság üléseit szükség szerint, de legalább évente két alkalommal tartja, melyet az elnök hív össze.
3. A bizottság félévente, legkésőbb a félévet követő hónap utolsó napjáig

( január 31. és július 31. ) beszámol tevékenységéről Újhartyán Város Önkormányzata Képviselő testületének.

1. Újhartyán közigazgatási területén fellelhető, illetve létrehozott nemzeti érték felvételét az Újhartyáni Értéktárba bárki írásban kezdeményezheti a bizottsághoz címzett javaslatában. A bizottság tagjai szintén javaslatot nyújthatnak be.

1. A javaslatot az SZMSZ 2. sz. mellékletét képező dokumentumon lehet elektronikus úton, személyesen a bizottság bármely tagja részére címezve benyújtani.
2. A két ülés között beérkezett javaslatokról a bizottság soron következő ülésén dönt.

IV.

1. A bizottság üléseit az elnök hívja össze. A bizottság üléseire az írásbeli meghívót és az előterjesztéseket úgy kell kiküldeni, hogy azokat a bizottság tagjai és az ülésre meghívottak az ülést megelőző 3. napon elektronikus úton megkaphassák. Indokolt esetben a bizottság telefonon is összehívható.
2. A bizottság üléseinek időpontjáról, napirendjéről a bizottság elnöke a város lakosságát a [www.ujhartyan.hu](http://www.ujhartyan.hu) honlapon, valamint az önkormányzat hirdetőtábláján keresztül tájékoztathatja.
3. A napirendi témák előterjesztésének általános formája az írásbeli előterjesztés, de a napirend kivételes esetben szóban is előterjeszthető.
4. A bizottság elnökét akadályoztatása esetén a bizottság valamelyik, az elnök által felkért tagja helyettesíti.

V.

1. A bizottság határozatképességéhez a megválasztott bizottsági tagok több mint a felének a jelenléte szükséges. A határozatképességet a jelenléti ív alapján a bizottság elnöke állapítja meg.
2. Az ülés megnyitása, a határozatképesség megállapítása után az elnök javaslatot tesz a napirendre, melyet a bizottság fogad el.
3. A bizottság elnöke napirendi pontként megnyitja, vezeti, összefoglalja és lezárja a vitát.
4. A bizottság elnöke napirendi pontonként szavazásra bocsátja a határozati javaslatokat.
5. A határozattal felvett értékek a www.ujhartyan.hu / közművelődés / helyi éréktár oldalon tekinthetők meg.
6. A tanácskozás rendjének fenntartása érdekében a bizottság elnöke figyelmeztetheti azt a hozzászólót, aki eltér a témától. Eredménytelen figyelmeztetés esetén megvonhatja tőle a szót, valamint rendre utasíthatja, a bizottság ülésének azt a résztvevőjét, aki a bizottsághoz méltatlan, a testület munkáját zavaró magatartást tanúsít.
7. A bizottság nyilvántartást vezet a beérkezett, de értéktárba felvételre nem kerülő javaslatokról.

VI.

1. A bizottság tagja döntéshozatalkor igennel vagy nemmel szavazhat, illetve tartózkodhat a szavazástól.
2. A bizottság a határozatait nyílt szavazással ( kézfelemeléssel), egyszerű többséggel hozza.
3. Azonos szavazat esetén az elnök szavazata dönt.

VII.

1. A bizottság döntéseit, állásfoglalását, javaslatait, véleményét és észrevételeit határozat formájában hozza.
2. A határozat külön-külön, a naptári év elejétől kezdődően folyamatos sorszámmal és évszámmal kell ellátni, feltüntetve a döntéshozatal dátumát és az értéktár bizottság nevét (ÚÉB).

VIII.

1. A bizottság üléseiről jegyzőkönyv készül, melynek tartalmaznia kell:

* az ülés időpontját, helyét
* a jelenlevők nevét
* a tárgyalt napirendi pontokat
* a tanácskozás tárgyát
* a hozott határozatokat, melyekben rögzíteni kell a bizottság javaslatait, állásfoglalását, véleményét
* a szavazás számszerű eredményét
* a bizottság elnökének és a jegyzőkönyv vezetőjének aláírását

1. A jegyzőkönyv mellékletét képezi:

* a tárgyalt írásbeli előterjesztés
* az írásban benyújtott kiegészítés
* a jelenléti ív

IX.

A bizottság működésének szervezési, adminisztrációs feltételeit Újhartyán Város Önkormányzata biztosítja

X.

1. A bizottsági tagok kötelesek a bizottság munkájában legjobb tudásuk, szakértelmük alapján aktívan részt venni, a bizottság üléséről való távolmaradást előre jelezni.

2. A bizottság tagjai tiszteletdíjban nem részesülnek, de a feladatuk ellátásával összefüggő költségek megtérítésére jogosultak.

XI.

ZÁRÓ RENDELKEZÉSEK

Ez a szabályzat elfogadásának napján lép hatályba.

1. sz. melléklet

Az Újhartyáni Értéktár Szervezeti És Működési Szabályzatához

Újhartyáni Értéktár Bizottság:

A bizottság elnöke: Hornyák Gyuláné terez.hornyak@gmail.com

A bizottság tagjai Majer György majergyorgy63@gmai.com

Lauter Antal lauter.antal@gmail.com

Újhartyán, 2026. ………………..

Hornyák Gyuláné Surman Csaba

elnök polgármester