Újhartyáni Értéktár Bizottság

2367 Újhartyán, Hősök tere 5-7.

Értéktár bizottsági beszámoló 2025

Újhartyán Értéktár Bizottsága 2025-ben egy alkalommal ülésezett.

A bizottsághoz beérkezett anyagok:

* Újhartyáni Diófa kör - Védett fák Újhartyánban
* Csévharaszti ősborókás
* Pusztatemplom
* Újhartyán az 1930-as éveken
* Városi Sportegyesület - 100 éves a hartyáni foci

A bizottság elutasította a Csévharaszti ősborókás és a Pusztatemplom javaslatot, szakmailag az anyag megfelel, de mivel nem Újhartyán közigazgatási területén van, így nem tudjuk felvenni.

A beadott anyagot azonban őrizzük.

A Diófa kör által beadott „Védett fák” anyaga hiányos, ezt jeleztük a beadónak, ha megérkezik a szakmai javaslat felvételre kerül.

Az Újhartyáni Sportegyesület beadványa, „100 éves a hartyáni foci” szintén hiányos, ezt jeleztük a beadó felé. Ha megérkezik a szakmai ajánlás, ez is felvételre kerül.

Az „Újhartyán az 1930-as években” anyaga teljes, ezt a bizottság elfogadta.

Ugyancsak elfogadta a „Szent Orbán” kápolnáról készült anyagot.

A bizottság összetételét Újhartyán Város Képviselő testülete 2025. novemberében csökkentette 3 főre, erről tájékoztattam a bizottság tagjait.

Az új bizottság munkája elindul, 2026. februárjában, ha a képviselő testület elé terjesztett SZMSZ elfogadásra kerül.

Újhartyán, 2026. 02.03.

Hornyák Gyuláné

elnök

Újhartyáni Értéktár Bizottság