Újhartyáni Értéktár Bizottság

2367 Újhartyán, Hősök tere 5-7.

Értéktár bizottsági beszámoló

Újhartyánban 2015-ben alakult meg a helyi értéktár az önkormányzat a

114/2013. korm. rendelet szerint a 38/2015.sz. Képviselői testületi határozattal Lauter Antal és Hornyák Gyuláné előterjesztése alapján.

Az értéktár 5 tagú: Hornyák Gyuláné (elnök), Lauter Antal, Tölli Andrea, Szaller Andrásné és Surman Edit.

Törvényi háttér:

a 2012. évi XXX.tv. – a magyar nemzeti értékekről és a hungarikumokról –

alapján az országgyűlés megállapítja, hogy

* a magyar nemzeti értékek és azon belül a hungarikumok megőrzendő és egyedülálló értékek, össze kell gyűjteni, dokumentálni, az értékeket pedig ápolni, védelmezni és támogatni kell
* a települési önkormányzat hozhatja létre az értéktárat, melynek azonosításával, létrehozásával, annak gondozásával megbízhat a településen működő állami, önkormányzati, egyházi vagy egyéb civil szervezetet, intézményt.

Az értéktári törvény 8 kategóriát határoz meg, ahova jelölni lehet :

1. agrár és élelmiszergazdaság
2. egészség és életmód
3. épített környezet
4. ipari és műszaki megoldások
5. kulturális örökség
6. sport
7. természeti környezet
8. turizmus és vendéglátás

Újhartyán Értéktára jelenleg 34 értéket tartalmaz, melyből 3 érték már bekerült a Pest Vármegyei Értéktárba.

* Pufajka
* Kézzel írott magyar-német imádságos könyv 1864-ből
* Úrnapi körmenet fúvószenével és virágszőnyeggel.

A települési értéktárban levő értékekből a bizottság jelölhet a megyei értéktárba.

Onnan pedig a magyar értéktárba, majd a Hungarikumok gyűjteményébe.

Így alakul ki az értéktár piramis.

A babostészta nemkerült be, mivel azt több településről jelölték.

A helyi értéktár Bizottság által felvett helyi értékek:

1.sz melléklet

Az értéktár által felvett helyi értékek megtalálhatóak a [www.ujhartyan.hu/kozmuvelodes](http://www.ujhartyan.hu/kozmuvelodes) oldalon

Kidolgozás alatt:

2. sz. melléklet

Újhartyán sváb örökségének, identitásának, szokásainak megfelelően főleg a kultúra, a zene, a tánc, a szokások, a gasztronómia, az egyházi épített környezet, a történelmi események emlékei jelentik a főbb kategóriákat.

Megőrzésük, továbbadásuk kötelességünk, főleg amiatt is, hogy örökölt identitásunk, sváb őseink által hozott szokásaink miatt sok mindenben különbözünk a körülöttünk levő településektől. Sok olyan értékünk van, ami más településen nincs meg.

Ezek az értékeink nem maguktól maradnak meg, megőrzésük tudatos döntés, elhivatottság és nagyon sok munka. Ezt kötelességünknek érezzük összegyűjteni, továbbadni, hogy megmaradjanak, ha csak írásban, képekben, emlékezetben is, de nagyon fontos.

Régen az a családokban természetes volt, hogy szülőről, nagyszülőről gyerekre száll, fontos volt, hogy megtanulják, megéljék ünnepeinket, megtanulják gasztronómiánkat, gyakorolják szokásainkat.

Gondoljunk itt pl. a farsangi szokásokra, ami nálunk más, mint egyéb nem sváb településeken, pl. sántacsütörtök, tuskóhúzás…..és sorolhatnánk.

Vagy a nagy létszámú 300 – 400 fős lakodalmakra, az azt megelőző lakodalom készítésre, ahol összegyűlt az egész rokonság, vitték a sengázst.

Vagy pl. a húsvéti locsolkodás, a ganészórással…..

De lehetne sorolni még sok mindent.

Napjainkban:

Újhartyánon már óvodás kortól, az óvodában is megismertetjük a gyerekeket a szokásokkal, ellátogatnak, megnézik a tájház tárgyait, sütnek a Bagolyban hartyáni süteményt, sváb napot tartanak az óvodában.

Ezt tanultuk mi is, ezt adjuk tovább, csak ma már más módon.

Az általános iskolában már bővül az ismeretek köre, népismeret órákon tantárgyként tanulják a helyi szokásokat, tárgyakat, ismerkednek a régi ünnepi szokásokkal. Ebbe a munkába a pedagógusok mellett besegít a közművelődés csapata és a nyugdíjas klub is. Ez lehetőséget ad arra, hogy munka közben beszélgessenek a régi dolgokról, tapasztalatokat gyűjtsenek az idősebbektől.

Ezzel, együtt próbáljuk megőrizni, továbbadni azt, ami összeköt múltat, jelent, jövőt, kultúránkat, örökségünket.

Folyamatban van egy országos online felület kidolgozása/feltöltése, melyben minden településnek lehetőséget teremtenek, hogy közkincsé tegyék az általuk felvett helyi értékeket. ( NEKTÁR )

Ez nem egy egyszerű feladat, nem kötelező a településeknek igénybe venni, csak egy lehetőség, hogy bárki bárhonnan meg tudja nézni egy adott település adatait.

Én, mint kulturális szakember, civil szervezet vezetője, intézményvezető, már 2013-ban bekapcsolódtam ebbe a munkába. Akkor volt az első országos tájékoztató, amin részt vettem.

Azóta minden minőségemben képviseltem településemet, annak értékeit az országban és határon túl is.

Folyamatosan kapcsolatban vagyok a Pest Vármegyei Civil Közösségi Szolgáltató Központtal, mint civil szervezet vezetője. Három alkalommal mutattuk be Újhartyánt az országos Civil Kavalkádon, Budapesten és Szentendrén két alkalommal. ( kép mellékletben)

Mint értéktár bizottság elnöke több alkalommal kaptam meghívást hazai és erdélyi értéktár bemutatókra, konferenciákra.

A teljesség igénye nélkül:

2013: Budapest – „Hungarikumok és nemzeti értékek” c. konferencia

2015: Budaörs – Nemzetiségi értékek a helyi és megyei értéktárakban

2015: Újhartyán – Nemzetiségi értékőrök Újhartyánban

2015: Ráckeve – Pest Megyei Értéktár Konferencia és kiállítás megnyitó

2020: Újhartyán – Újhartyán települési és Pest Megyei Értéktár kiállítás

2021: Újhartyán – Keressük értékeinket! Itthon otthon vagyunk

2023: Pilis – Értéktár kiállítás és konferencia

2023: Újhartyán – Erdély kézművessége ( filmvetítés )

2023: Farkaslaka – Az Újhartyáni Helytörténeti Gyűjtemény/Tájház a

mindennapokban ( előadás és filmvetítés )

2023: Székelyudvarhely – Értéktár kerekasztal beszélgetés

Pest Vármegye és Hargita megye

2024: Budajenő – Értéktár kiállítás és konferencia

2024: Abony – 1. Nemzetközi Kulturális Örökségvédelmi Konferencia Pest

Vármegyében

2024: Dobogókő - Pest Vármegyei Népművelők Konferencia

Pest Vármegyei települések bemutatkozása

2025: Gyergyószárhegy – Értékközpontú Kulturális Kapcsolatépítés

határok nélkül Konferencia Pest Vármegye és

Hargita megye ( 2. Nemzetközi konferencia)

2025: Budapest – NEKTÁR országos online felületről tájékoztató

( fotók mellékletben )

Újhartyán képviselő testülete 417/2025.(XI.20.) sz.határozatával megváltoztatta az Értéktár Bizottság összetételét.

A bizottság 3 tagú: Hornyák Gyuláné, Lauter Antal és Majer György

A munkát e szerint folytatjuk tovább.

Újhartyán, 2026. 01. 28.

Hornyák Gyuláné

elnök

Újhartyáni Értéktár Bizottság